દરમિયાન ગઈ સાંજે મેયર હસમુખ જેઠવા, ડેપ્યુટી મેયર કરશન કરમૂર, સ્ટેન્ડીંગ કમિટીના ચેરમેન સુભષ જોષી સહિતની ટીમ દ્વારા મહાનગરપાલિકાના અધિકારી મુકેશ વરણવા, ચેરમેન વિભાગના રાજભા ચાવડા સહિતનાઓને સાથે રાખીને શહેરના જુદા જુદા વિસ્તારોની જાત મુલાકાત લીધી હતી. ખોડિયાર કોલોની, બેડેશ્વર પુલ માર્ગ, રણજીત રોડ, સુપર માર્કેટ, બેડીગેઈટ, શાકમાર્કેટ, બર્ધનચોક, હવાઈચોક, સાધના કોલોની, તળાવની પાળ, સહિતના વિસ્તારોમાં આ મુલાકાત કરવામાં આવી હતી અને રેંકડી, કેબિનોના દબાણો અંગે જાતનિરીક્ષણ કર્યા પછી તમામ દબાણો દૂર ખસેડવા માટે મેયર સહિતની ટીમ દ્વારા અધિકારીઓને સૂચના આપવામાં આવી હતી.